Document ID: 32008R0079

NÕUKOGU MÄÄRUS (EÜ) nr 79/2008,
28. jaanuar 2008,
millega tunnistatakse kehtetuks määrus (EÜ) nr 152/2002, milles käsitletakse teatavate ESTÜ ja EÜ terasetoodete eksporti endisest Jugoslaavia Makedoonia Vabariigist Euroopa Ühendusse (topeltkontrollisüsteem)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 133,
võttes arvesse komisjoni ettepanekut
ning arvestades järgmist:
(1)
Ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahel sõlmitud stabiliseerimis- ja assotsiatsioonilepingu protokolliga nr 2 on kehtestatud koguseliste piiranguteta topeltkontrollisüsteem endisest Jugoslaavia Makedoonia Vabariigist ühendusse imporditavate terasetoodete jaoks.
(2)
Topeltkontrollisüsteem rakendati 21. jaanuari 2002. aasta määrusega (EÜ) nr 152/2002, milles käsitletakse teatavate ESTÜ ja EÜ terasetoodete eksporti endisest Jugoslaavia Makedoonia Vabariigist Euroopa Ühendusse (topeltkontrollisüsteem). (1)
(3)
EÜ ja endise Jugoslaavia Makedoonia Vabariigi vaheline stabiliseerimis- ja assotsiatsiooninõukogu muutis oma 20. detsembri 2007. aasta otsusega 1/2007 (2) terasetooteid käsitlevat protokolli nr 2, et kaotada topeltkontrollisüsteem. Seetõttu tuleks määrus (EÜ) nr 152/2002 kehtetuks tunnistada,
ON VASTU VÕTNUD KÄESOLEVA MÄÄRUSE:
Artikkel 1
Määrus (EÜ) nr 152/2002 tunnistatakse kehtetuks.
Artikkel 2
Käesolev määrus jõustub 1. veebruaril 2008.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. jaanuar 2008

Labels: 18
3
15
1